Sarin voitti sarjakuvien Oscariksikin tituleeratun Eisner-palkinnon Giant Days -sarjakuvallaan yhdessä kahden muun tekijän kanssa.

Suomalainen Max Sarin on voittanut San Diegossa Comic-Con-tapahtuman yhteydessä jaetun Eisner-sarjakuvapalkinnon Giant Days -sarjakuvastaan. Voitto tuli sekä jatkuvan sarjan että parhaan huumorisarjakuvan kategoriassa.

Sarin palkittiin yhdessä kahden muun Giant Daysia tekevän sarjakuvataiteilijan, John Allisonin ja Julia Madrigalin kanssa. Heistä Sarin ja Madrigal piirtävät sarjakuvaa, Allison toimii sen käsikirjoittajana.